Добри Жотев
Канарче

chitanka.info

За това, че аз умея

волни песнички да пея,

мене хората до днес

ме заключват във кафез.

Дават ми вода, трошици,

вардят ме от хищни птици,

но кафеза ме мори,

дайте ми поля, гори!

Блъскам се в кафеза бясно,

ту наляво, ту надясно,

а заспя ли, и насън

все сънувам, че съм вън!

Хората са интересни:

„Пей ни, казват, волни песни!“

Да, но кой е пял до днес

волни песни във кафез?!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.